2. ลักษณะการประกอบธุรกิจ

1.  ความเป็นมา

  บริษัท โทรีเซนไทย เอเยนต์ซีส์ จำกัด (มหาชน) ก่อตั้งเมื่อวันที่ 16 สิงหาคม 2526
  และได้แปรสภาพเป็นบริษัทมหาชนจำกัด เมื่อวันที่ 15 ธันวาคม 2537
  ปัจจุบันบริษัทมีทุนจดทะเบียน 770,000,000 บาท และทุนชำระแล้ว 426,404,570 บาท

  การเปลี่ยนแปลงและพัฒนาการที่สำคัญในส่วนที่เกี่ยวข้องกับการประกอบธุรกิจในระยะ 5
  ปีที่ผ่านมาคือ

ปี 2541 - กลุ่มบริษัทโทรีเซนซื้อเรือเพิ่มเติม 1 ลำ และขายเรือออกไป 2 ลำ
ทำให้กองเรือของกลุ่มบริษัทโทรีเซน ณ 30 กันยายน 2541 มีจำนวนทั้งสิ้น 23 ลำ

ปี 2542 - เข้าร่วมโครงการจัดการกองทุนรวมเพื่อผู้ลงทุน ซึ่งเป็นคนต่างด้าว (Thai Trust
Fund) โดย ยินยอมให้กองทุนฯ ลงทุนในหรือมีไว้ซึ่งหุ้นของบริษัทฯ ในอัตราส่วนไม่เกินร้อยละ 35
ของจำนวนหุ้นที่จำหน่ายได้แล้วทั้งหมดของบริษัท

- ออกใบสำคัญแสดงสิทธิที่จะซื้อหุ้นสามัญของบริษัทฯ ชุดที่ 2 (TTA-W2) จำนวน 17 ล้านหน่วย
เพื่อจัดสรรในผู้ถือหุ้นเดิมโดยไม่คิดมูลค่าในอัตราส่วน 5 หุ้นสามัญเดิมต่อใบสำคัญแสดงสิทธิ 2 หน่วย

- กลุ่มบริษัทโทรีเซนขายเรือออกไป 1 ลำ ทำให้กองเรือของบริษัท ณ 30 กันยายน 2542
มีจำนวนทั้งสิ้น 22 ลำ

ปี 2543 - ยกเลิกการให้บริการขนส่งสินค้าในเส้นทางไทย-ญี่ปุ่น-เกาหลีใต้
เนื่องจากปริมาณสินค้าที่ขนส่งในเส้นทางนี้ลดลง

- กลุ่มบริษัทโทรีเซนซื้อเรือเพิ่มเติมจำนวน 4 ลำ โดยเรือ 2 ลำจากจำนวน 4
ลำได้รับมอบจากผู้ขายในเดือนกันยายน 2543 ทำให้กองเรือเพิ่มขึ้นจาก 22 ลำ เป็น 24
ลำในเดือนกันยายน 2543 ส่วนอีก 2 ลำได้รับมอบจากผู้ขายในเดือนพฤศจิกายน 2543

- แต่งตั้งคณะกรรมการตรวจสอบ

- จัดตั้งบริษัท ไทย พีแอนด์ไอ อินเตอร์เนชั่นแนล เซอร์วิสเซส จำกัด ซึ่งถือหุ้นร้อยละ 90
โดยบริษัท โทรีเซนไทย เอเยนต์ซีส์ จำกัด (มหาชน)
เพื่อดำเนินธุรกิจประสานงานให้กับบริษัทประกันภัยต่างประเทศ

- ร่วมลงทุนในสัดส่วนร้อยละ 27 ของทุนจดทะเบียนและชำระแล้วของบริษัท ฮอไรซัน โมบาย
คอมมิวนิเคชั่นส์ จำกัด ซึ่งประกอบธุรกิจให้บริการสื่อสารทางทะเล

ปี 2544 - ขยายธุรกิจบริการที่เกี่ยวข้องกับการเดินเรือ โดยจัดตั้งบริษัทย่อยใหม่อีก 3 บริษัท
(บริษัท โทรีเซนไทย เอเยนต์ซีส์ จำกัด (มหาชน) ถือหุ้นร้อยละ 99.9) คือ

บริษัท ไอเอสเอส ชิปปิ้ง (ประเทศไทย) จำกัด ประกอบธุรกิจตัวแทนเรือ

บริษัท ชิดลม มารีน เซอร์วิสเซส แอนด์ ซัพพลายส์ จำกัด ประกอบธุรกิจจัดหาวัสดุ

อุปกรณ์ที่ใช้สำหรับจัดเรียง

สินค้าในเรือเดินทะเล

บริษัท โทรีเซน เซอร์วิส เซ็นเตอร์ จำกัด ประกอบธุรกิจซ่อมบำรุงและ

ซ่อมแซมเรือเดินทะเล

- กลุ่มบริษัทโทรีเซนขายเรือออกไป 1 ลำ ทำให้กองเรือลดลงเหลือ 25 ลำ ณ 30 กันยายน
2544

ปี 2545 - ณ ต้นปี กองเรือของบริษัทมี 25 ลำ และในระหว่างปีกลุ่มบริษัทขายเรือออกไป 5 ลำ
และซื้อเรือมาเพิ่มเติมจำนวน 5 ลำ เพื่อทดแทนเรือที่ปลดระวางไปทำให้กองเรือมีจำนวน 25 ลำ
ณ สิ้นสุดรอบบัญชี 30 กันยายน 2545

- ขยายธุรกิจบริการที่เกี่ยวข้องกับการเดินเรือ โดยจัดตั้งบริษัทย่อยใหม่จำนวน 2 บริษัท คือ

โทรีเซน ชิปปิ้ง เอฟ แซด อี (บริษัท โทรีเซนไทย เอเยนต์ซีส์ จำกัด (มหาชน) ถือหุ้นร้อยละ
100) ประกอบธุรกิจตัวแทนเรือ)

บริษัท โทรีเซน ชาเตอร์ริ่ง (เอชเค) จำกัด (บริษัท โทรีเซนไทย เอเยนต์ซีส์ จำกัด (มหาชน)
ถือหุ้นร้อยละ 99.9) และมีบริษัทร่วมซึ่งบริษัท โทรีเซนไทย เอเยนต์ซีส์ จำกัด (มหาชน)
ถือหุ้นทางอ้อมผ่านบริษัทย่อย โทรีเซน ชิปปิ้ง เอฟ แซด อี จำนวน 1 บริษัท คือ Sharjah Ports
Services ประกอบธุรกิจการบริหารท่าเรือ (โทรีเซน ชิปปิ้ง เอฟ แซด อี ถือหุ้นใน Sharjah
Ports Services ร้อยละ 49)

- เพิ่มสัดส่วนการลงทุนในบริษัท ฮอไรซัน โมบาย คอมมิวนิเคชั่นส์ จำกัด จากเดิมร้อยละ 27
เป็นร้อยละ 30.5 ของทุนชำระแล้วของบริษัท ฮอไรซัน โมบาย คอมมิวนิเคชั่นส์ จำกัด

 การบริหารงานของบริษัทเป็นไปโดยคณะกรรมการที่ได้รับการแต่งตั้งจากที่ประชุมผู้ถือหุ้น ซึ่งมีกลุ่มไทเก้นเป็นผู้ถือหุ้นรายใหญ่มาตั้งแต่เริ่มต้น มี ม.ร.ว. จันทรแรมศิริโชค จันทรทัต เป็นประธานกรรมการ และนายอาร์เน่ ไทเก้น เป็นกรรมการผู้จัดการ จึงไม่มีการเปลี่ยนแปลงอำนาจควบคุมบริษัทแต่อย่างใด

2.2 ภาพรวมการประกอบธุรกิจ

บริษัท โทรีเซนไทย เอเยนต์ซีส์ จำกัด (มหาชน)
ประกอบธุรกิจการเป็นตัวแทนเรือและเป็นบริษัทลงทุน โดยบริษัทฯ
ได้จัดตั้งบริษัทในรูปบริษัทย่อยที่ประกอบธุรกิจการเดินเรือ
และบริษัทย่อยที่ประกอบธุรกิจบริการที่เกี่ยวข้องกับการเดินเรือ ทั้งนี้กลุ่มบริษัท โทรีเซน
มีนโยบายให้บริษัท โทรีเซน (กรุงเทพ) จำกัด
เป็นผู้บริหารงานในบริษัทย่อยที่ประกอบธุรกิจการเดินเรือ
สำหรับบริษัทย่อยที่ประกอบธุรกิจบริการที่เกี่ยวข้องกับการเดินเรือ
บริษัทย่อยแต่ละบริษัทจะเป็นผู้บริหารงานด้วยตนเอง

โครงสร้างการลงทุนและการประกอบธุรกิจของบริษัท โทรีเซนไทย เอเยนต์ซีส์ จำกัด (มหาชน)
สามารถแสดงได้ดังแผนภูมิในหน้าถัดไป

[]

2.3 โครงสร้างรายได้

(ล้านบาท)

+--------------+------------------+-----+-----+-----+-----+-----+----+
| รายได้        | ประเภท           | 2   |     | 2   |     | 2   |    |
|              |                  | 543 |     | 544 |     | 545 |    |
+--------------+------------------+-----+-----+-----+-----+-----+----+
|              | ธุรกิจ             | รา  | ร้อ  | รา  | ร้อ  | รา  | ร  |
|              |                  | ยได้ | ยละ | ยได้ | ยละ | ยได้ | ้อย |
|              |                  |     |     |     |     |     | ละ |
+--------------+------------------+-----+-----+-----+-----+-----+----+
| 1.ค่าระวาง    | ธุรกิจเดินเรือ       | 2,  | 91  | 3,  | 91  | 3,  | 8  |
|              |                  | 529 | .38 | 449 | .64 | 293 | 8. |
|              |                  | .27 |     | .40 |     | .42 | 64 |
+--------------+------------------+-----+-----+-----+-----+-----+----+
| 2.ค่าบริการ    | ธุรกิจบริการที่เก     | 176 | 6   | 210 | 5   | 205 | 5. |
|              | ี่ยวข้องกับการเดินเรือ | .66 | .38 | .56 | .59 | .03 | 52 |
+--------------+------------------+-----+-----+-----+-----+-----+----+
| 3.ค่านายหน้า   | ธุรกิจบริการที่เก     | 32  | 1   | 41  | 1   | 48  | 1. |
|              | ี่ยวข้องกับการเดินเรือ | .80 | .19 | .43 | .10 | .49 | 31 |
+--------------+------------------+-----+-----+-----+-----+-----+----+
| 4.ส่วนแบ่งกำ   |                  | 10  | 0   | 17  | 0   | 42  | 1. |
| ไรจากบริษัทร่วม |                  | .77 | .39 | .06 | .45 | .38 | 14 |
+--------------+------------------+-----+-----+-----+-----+-----+----+
| 5.อื่น ๆ       |                  | 18  | 0   | 45  | 1   | 126 | 3. |
|              |                  | .21 | .66 | .86 | .22 | .01 | 39 |
+--------------+------------------+-----+-----+-----+-----+-----+----+
| รวม          |                  | 2,  | 100 | 3,  | 100 | 3,  | 1  |
|              |                  | 767 |     | 764 |     | 715 | 00 |
|              |                  | .71 |     | .31 |     | .33 |    |
+--------------+------------------+-----+-----+-----+-----+-----+----+

รายได้หลักของบริษัทมาจากธุรกิจเดินเรือ คิดเป็นร้อยละ 88.64 ของรายได้รวม
ส่วนรายได้ของธุรกิจบริการที่เกี่ยวข้องกับการเดินเรือ คิดเป็นร้อยละ 6.83 ของรายได้รวม
ลักษณะรายได้ของกลุ่มธุรกิจทั้งสองประเภทมีดังนี้

ก. ลักษณะรายได้ของกลุ่มธุรกิจเดินเรือ

การให้บริการขนส่งสินค้าของบริษัทในกลุ่มโทรีเซน มีทั้งประเภทประจำเส้นทาง (Liner
Service) และแบบไม่ประจำเส้นทาง (Tramp Service)

ก.1 การให้บริการแบบประจำเส้นทาง

ลักษณะรายได้จากการให้บริการแบบประจำเส้นทางจะอยู่ในรูปค่าระวางสินค้า
โดยการคิดค่าระวางสินค้าสามารถคิดได้ 2 ลักษณะ คือ ลักษณะแรกจะคิดตามน้ำหนักของสินค้า
โดยคิดเทียบน้ำหนักต่อ 1 ตัน (ดอลล่าร์สหรัฐ/ตัน) ลักษณะที่สองจะคิดตามปริมาตรของสินค้าต่อ 1
ลูกบาศก์เมตร (ดอลล่าร์สหรัฐ/ลูกบาศก์เมตร)
โดยในทางปฏิบัติจะเปรียบเทียบว่าค่าระวางแบบใดสูงกว่าก็จะคิดแบบนั้น
ส่วนอัตราค่าระวางนั้นจะขึ้นอยู่กับประเภทของสินค้า ราคาหรือมูลค่า ลักษณะหีบห่อ
ตลอดจนอัตราเสี่ยงในการสูญหายและความเสียหายของสินค้าแต่ละชนิด
และอัตราค่าระวางจะมีการแปรผันตามภาวะตลาดในขณะนั้น
ซึ่งจะถูกกำหนดโดยอุปสงค์อุปทานของเส้นทางเดินเรือนั้นๆ

ก.2 การให้บริการแบบไม่ประจำเส้นทาง

รายได้จากการให้บริการเดินเรือแบบไม่ประจำเส้นทางแบ่งเป็น 2 ประเภทคือ

-   รายได้จากการให้เช่าเหมาลำเป็นเที่ยว (Voyage Charter)

ผู้เช่า (Charterer) จะจ่ายค่าเช่าเป็นค่าระวางต่อตัน หรือคิดเหมา (lump sum)
ให้กับเจ้าของเรือ เจ้าของเรือเป็นผู้จ่ายค่าน้ำมันและค่าใช้จ่ายอื่นๆ
ทั้งหมดรวมทั้งค่าใช้จ่ายที่เกิดขึ้นในท่าเรือ (port disbursement) ค่าภาระยกขนสินค้า
รวมทั้งค่านายหน้าและค่าใช้จ่ายในการว่าจ้างตัวแทนเรือทั้งต้นทางและปลายทาง
สำหรับโครงสร้างรายได้การให้บริการเช่าเหมาลำเป็นเที่ยวจะอยู่ในรูปค่าระวางสินค้า
ซึ่งการคิดค่าระวางสินค้าจะเหมือนกับการคิดค่าระวางสินค้าสำหรับการให้บริการแบบประจำเส้นทาง

-   รายได้จากการให้เช่าเหมาเป็นระยะเวลา (Time Charter)

ผู้เช่าจะจ่ายค่าเช่าเรือตามระยะเวลาที่เช่าเรือ เช่น จ่ายเป็นต่อวัน (หรือต่อเดือน)
และต่อเดทเวทตันของเรือ ผู้เช่าจะเป็นผู้จ่ายค่าใช้จ่ายด้านน้ำมันเชื้อเพลิง
รวมทั้งค่าใช้จ่ายที่เกิดขึ้นในเมืองท่า (port disbursement)
ตลอดจนการว่าจ้างตัวแทนเรือทั้งต้นทางและปลายทาง และเจ้าของเรือเป็นผู้รับผิดชอบ
ค่าใช้จ่ายด้านการดำเนินงานของเรือทั้งหมด
สำหรับโครงสร้างรายได้การให้บริการเช่าเหมาเป็นเวลาจะอยู่ในรูปค่าเช่าเรือ
ซึ่งการคิดอัตราค่าเช่า (Time Charter Rate หรือ TC Rate) จะคิดเป็นรายวัน
(ดอลล่าร์สหรัฐต่อวัน) ซึ่งอัตราค่าเช่าจะแปรผันตามอัตราค่าเช่าของตลาดโลก
และถูกกำหนดโดยอุปสงค์และอุปทานของเส้นทางนั้น ๆ

ข. ลักษณะรายได้ของกลุ่มธุรกิจบริการที่เกี่ยวข้องกับการเดินเรือ

ลักษณะรายได้ของกลุ่มธุรกิจบริการที่เกี่ยวข้องกับการเดินเรือ แบ่งออกเป็น

-   ธุรกิจตัวแทนเรือ รายได้มาจาก

-   ค่าบริการการเป็นตัวแทนเรือ
    คิดค่าบริการตามอัตราซึ่งสมาคมเจ้าของและตัวแทนเรือกรุงเทพฯ กำหนด

-   ค่าบริการในการรับส่งลูกเรือ คิดค่าบริการเป็นเที่ยวซึ่งส่วนใหญ่จะขึ้นกับระยะทางที่ให้บริการ

-   ค่าบริการจากการดำเนินพิธีการศุลกากร คิดค่าบริการเป็นกรณี ๆ ไปตามปริมาณของสินค้า

-   ค่านายหน้าจากการจัดหาสินค้าลงเรือให้กับเจ้าของเรือ คิดเป็นร้อยละของค่าระวางสินค้า

-   ค่านายหน้าจากการจัดหาอุปกรณ์และเสบียงให้แก่ลูกเรือและเจ้าของเรือ
    คิดเป็นร้อยละของมูลค่าอุปกรณ์หรือการให้บริการ

    -   ธุรกิจการขนถ่ายสินค้า

  รายได้มาจากค่าบริการขนถ่ายสินค้าขึ้น / ลงจากเรือ คิดค่าบริการต่อน้ำหนักของสินค้า

-   ธุรกิจนายหน้าเช่าเหมาเรือ (Ship Brokerage)

  รายได้มาจากค่านายหน้า คิดเป็นร้อยละของค่าระวางสินค้า / หรือค่าเช่าเรือ

-   ธุรกิจซ่อมบำรุงและดูแลเรือเดินทะเล (Ship Repairs)

  รายได้มาจากค่าบริการ ซึ่งจะคิดเป็นกรณี ๆ ไป ตามปริมาณการให้บริการ

-   ธุรกิจการเป็นผู้ประสานงานให้กับบริษัทประกันภัยต่างประเทศ

  รายได้มาจากค่าบริการ ซึ่งจะคิดเป็นกรณี ๆ ไป ตามปริมาณการให้บริการ

-   ธุรกิจการสื่อสารทางทะเล

  รายได้มาจากการขายอุปกรณ์สื่อสารและค่าบริการให้คำปรึกษา

-   ธุรกิจการให้บริการธุรกิจนอกชายฝั่ง (Offshore Related Services)

  รายได้มาจากค่าบริการ ซึ่งคิดตามปริมาณการให้บริการและมาจากค่าเช่าเรือคิดเป็นรายวัน
  และจากค่าบริการอาหารคิดตามจำนวนคน

-   ธุรกิจบริหารท่าเรือ (Port Operations)

  รายได้มาจากค่าบริการขนถ่ายสินค้าขึ้น/ลงเรือ, ค่าเช่าอุปกรณ์ขนถ่ายสินค้า,
  ค่าเช่าโกดังในท่าเรือ
  คิดค่าบริการจากน้ำหนักของสินค้าและระยะเวลาในการเช่าอุปกรณ์และโกดัง